Պարբերականի երրորդ՝ եզրափակիչ համարում, որը ներառում է հուլիս-սեպտեմբեր ամիսները, նույն հեղինակներից թրքագետ Հայկ Գաբրիելյանը թուրքական թեման շարունակում է՝ լուսաբանելով Թուրքիայի 2011-2017 թվականների սիրիական քաղաքականության վայրիվերումները: ԵՊՀ դասախոս Մերուժան Հարությունյանն ուշագրավ ոճով ու դրվագներով վերլուծում է ազգ-բանակ թեման՝ պատմական զուգահեռներ անցկացնելով այլ երկրների համանման կառույցների հետ: Ազգ-բանակի առաջին ցայտուն նմուշը, ըստ հեղինակի ուսումնասիրության, տվել է Սպարտան՝ հունական հին պետություններից մեկը մեր թվարկությունից առաջ 6-1 դարերում: Հումանիտար գիտությունների ռուսաստանյան ակադեմիայի ակադեմիկոս Համլետ Զաքարյանն էլ խորհրդածում է ՀՀ տնտեսության զարգացման ուղիների եւ նրա անվտանգության խնդիրների շուրջ: Համարներում լայնորեն լուսաբանված է նաեւ ապրիլ-հունիս եւ հուլիս-սեպտեմբեր ամիսների կարեւոր իրադարձությունների ժամանակագրությունը: